La Casa Municipal de Cultura rep Las Sisters amb 'Cabaretazo'
26 d’abril 2017

La Casa Municipal de Cultura rep Las Sisters amb 'Cabaretazo'. La regidoria de Cultura ha programat este espectacle de cabaret per al pròxim divendres 28 d’abril, a les 20.30 hores, en el carrer Progrés, 9 del Port de Sagunt.  

Glamour i patetisme a parts iguals són alguns dels components d’este cabaret contemporani. ​Dues dives vingudes a menys que mai van estar vingudes a més. Buscant la llana, cardant la fama… Las Sisters arriben acompanyades per Eme Erre, el Pobre, el seu pianista, tramoista i xica per a tot. D'esta manera, inicien un viatge en busca de la fama, que les farà passar per situacions hilarants a través de cançons còmiques, balls absurds i interacció amb el públic.

Les entrades poden adquirir-se de forma anticipada a través de [http://www.agendasagunto.com](http://www.agendasagunto.com/) o [http://www.servientradas.com](http://www.servientradas.com/) o cridant al 902010284. També hi haurà venda en taquilla el mateix dia de la funció, un hora abans de l’espectacle. El preu és de 9 euros.

![](/media/taro2ddz/67cabaretazo-cartel.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-rep-las-sisters-amb-cabaretazo/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-rep-las-sisters-amb-cabaretazo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-rep-las-sisters-amb-cabaretazo/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-rep-las-sisters-amb-cabaretazo/)